25 in een bakkie beseer in ongelukArgieffoto Een mens is kritiek en minstens 24 ander beseer toe die bakkie waarmee hulle almal gereis het in ŉ ongeluk was. Annine Siddall, woordvoerder van ER24, het gesê die voorval het Saterdag omstreeks 06:45 op Mainweg in Hammarsdale plaasgevind. “Die meeste beseerdes is sittend op die sypaadjie langs die pad aangetref,” het Siddall gesê. Al die beseerdes was mans tussen 18 en 40 jaar oud. “Hulle is op die toneel behandel en na nabygeleë hospitale vervoer vir verdere mediese behandeling,” het Siddall gesê. Die omstandighede rakende die voorval is nog onbekend, maar die polisie ondersoek dit.